শ্রেয়াংসনাথ
জৈন বিশ্বতত্ত্ব অনুসারে, বর্তমান কালচক্রার্ধে (অবসর্পিণী যুগ) শ্রেয়াংসনাথ ছিলেন একাদশ জৈন তীর্থঙ্কর। জৈনরা বিশ্বাস করেন, তিনি কর্মের সকল বন্ধন ছিন্ন করে একজন সিদ্ধে পরিণত হয়েছিলেন। সারনাথের কাছে সিংহপুরীতে ইক্ষ্বাকু বংশীয় রাজা বিষ্ণু ও রাণি বিষ্ণু দেবী ছিলেন শ্রেয়াংসনাথের পিতামাতা। ভারতীয় পঞ্জিকা অনুসারে, তিনি ফাল্গুন মাসের কৃষ্ণা দ্বিতীয়া তিথিতে জন্মগ্রহণ করেছিলেন।